Centrul Medical de Diagnostic, Tratament Ambulatoriu și Medicină Preventivă - București
Sector 1, str. Washington nr. 8-10, București 
CIF 4283325


Anunț concurs pentru post contractual conform H.G. nr. 1336/2022


Centrul Medical de Diagnostic, Tratament Ambulatoriu și Medicină Preventivă - București,cu sediul în Bucuresti,str. Washington nr. 8-10, Sector 1, organizează, în conformitate cu prevederile H.G nr. 1336/2022 pentru aprobarea Regulamentului – Cadru privind organizarea și dezvoltarea carierei personalului contractual din sectorul bugetar plătit din fonduri publice, concurs pentru ocuparea pe perioadă nedeterminată a următoarelor posturi contractual vacante:
· 1 post cu normă întreagă de asistent medical principal cu studii postliceale, durată nedeterminată cu perioadă de probă de 90 zile, în cadrul compartimentului Stomatologie;
· 1 post cu normă întreagă de economist specialist gr. IA, durată nedeterminată cu perioadă de probă de 90 zile, în cadrul compartimentului Administrativ, Pază, P.S.I., Securitatea Muncii.

CONDIȚII GENERALE DE PARTICIPARE:
Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 - Codul muncii, republicată cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ cu modificările și completările ulterioare:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 - Codul muncii republicată, cu modificările și completările ulterioare;
d) are stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii de vechime în specialitate și, după caz, alte condiții specifice potrivit cerințelor postului scos la concurs, inclusiv condițiile de exercitare a profesiei;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria, ori de a desfășura activitatea de care s-a folosit pentru săvârșirea infracțiunii, sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare pentru domeniile prevăzute la art. 35 alin. (1) lit. h) din Hotărârea Guvernului nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice.

A. ASISTENT MEDICAL PRINCIPAL PL – STOMATOLOGIE.
CONDIȚII SPECIFICE DE PARTICIPARE:
Pentru a participa la concurs, persoanele care candidează pentru postul de Asistent medical principal, în cadrul compartimentului Stomatologie trebuie să îndeplinească, cumulativ, condițiile generale menționate anterior și condițiile specifice stabilite pe baza fișei postului, după cum urmează:
a) Să fie absolvenți ai școlii postliceale sanitare;
b) Să dețină certificat de grad principal;
c) Peste 10 ani vechime ca asistent medical în cadrul cabinetelor stomatologice din Centre Medicale (exclus – C.M.I.-uri sau spitale);
d) Constituie un avantaj deținerea unui certificat în domeniul „Radioprotecției în practici de radiodiagnostic”;
e) Să dețină certificat de membru al O.A.M.G.M.A.M.R. și aviz anual de liberă practică în termen de valabilitate;
f) Să dețină asigurare malpraxis în termen de valabilitate;
g) Să fie declarați “apt” din punct de vedere psihologic (verificările vor fi efectuate în cadrul instituției noastre);
h) Să fie declarați “apt” din punct de vedere medical (avizul este eliberat de către instituția noastră).


Tematică și Bibliografie:
· Ordinul M.S. nr. 1101 din 30 septembrie 2016 privind aprobarea Normelor de supraveghere, prevenire si limitare a infectiilor asociate asistentei medicale în unitatile sanitare;
·  Ghid practic de management al expunerii accidentale la produse biologice (Editat de M.S. – 2004);
· Ordinul M.S. nr. 1761/2021 pentru aprobarea Normelor tehnice privind curăţarea, dezinfecţia şi sterilizarea în unităţile sanitare publice şi private, evaluarea eficacităţii procedurilor de curăţenie şi dezinfecţie efectuate în cadrul acestora, procedurile recomandate pentru dezinfecţia mâinilor în funcţie de nivelul de risc, precum şi metodele de evaluare a derulării procesului de sterilizare şi controlul eficienţei acestuia;
· Ordinul M.S. nr. 1226/2012 pentru aprobarea Normelor tehnice privind gestionarea deșeurilor rezultate din activitățile medicale și a Metodologiei de culegere a datelor pentru baza națională de date privind deșeurile rezultate din activitățile medicale;
·  Legea nr.46/2003 privind drepturile pacientului actualizată;
· O.U.G.nr. 144/2008 privind exercitarea profesiei de asistent medical generalist, a profesiei de moașă și a profesiei de asistent medical, precum și organizarea și funcționarea Ordinului Asistenților Medicali Generaliști, Moașelor și Asistenților Medicali din România;
· Codul de etică și deontologie al asistentului medical generalist, al moașei și al asistentului medical din România, publicat în M.O. nr. 560/2009.
B. ECONOMIST SPECIALIST GR. IA – ADMINISTRATIV, PAZĂ, P.S.I., SECURITATEA MUNCII.
CONDIȚII SPECIFICE DE PARTICIPARE:
Pentru a participa la concurs, persoanele care candidează pentru postul de Economist specialist gr. IA, în cadrul compartimentului Administrativ, Pază, P.S.I., Securitatea Muncii trebuie să îndeplinească, cumulativ, condițiile generale menționate anterior și condițiile specifice stabilite pe baza fișei postului, după cum urmează:
a) Studii universitare absolvite cu diplomă de licență, domeniul științe economice (studii universitare de lungă durată sau sistemul Bologna de 3 ani);
b) Peste 10 ani vechime în activitatea de prevenire și protecție a securității și sănătății în muncă (SSM);
c) Să dețină certificat de absolvire a cursurilor de perfecționare în domeniul securității și sănătății în muncă;
d) Să fie declarați “apt” din punct de vedere psihologic (verificările vor fi efectuate în cadrul instituției noastre);
e) Să fie declarați “apt” din punct de vedere medical (avizul este eliberat de către instituția noastră).

Tematică și Bibliografie:
· Legea nr. 319/2006 privind securitatea şi sănătatea în muncă;
· H.G. nr. 1425/2006 pentru aprobarea Normelor metodologice de aplicare a prevederilor Legii securităţii şi sănătăţii în muncă nr. 319/2006;
· H.G. nr. 1091 privind cerinţele minime de securitate şi sănătate pentru locul de muncă;
· H.G. nr. 355 privind supravegherea sănătăţii lucrătorilor;
· Legea nr. 307/2006 din 12 iulie 2006 privind apărarea împotriva incendiilor, republicată cu modificările și completările ulterioare.


DOSARELE DE ÎNSCRIERE LA CONCURS TREBUIE SĂ CONȚINĂ URMĂTOARELE DOCUMENTE:

a) Cerere de înscriere la concurs - se va completa la sediul C.M.D.T.A.M.P.-București;
b) Copia actului de identitate sau orice alt document care atestă identitatea, potrivit legii, aflate în termen de valabilitate;
c) Copia certificatului de căsătorie sau a altui document prin care s-a realizat schimbarea de nume, după caz;
d) Copiile documentelor care atestă nivelul studiilor și ale altor acte care atestă efectuarea unor specializări precum și copiile documentelor care atestă îndeplinirea condițiilor specifice ale postului solicitate de instituție;
e) Copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) Adeverință medicală cu mențiunea „a-i servi la participare concurs/examen”, care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 3 luni anterior derulării concursului;
g) Certificat de cazier judiciar sau, după caz, extrasul de pe cazierul judiciar;
h) Certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile, ori care presupune examinarea fizică sau evaluarea psihologică a unei persoane (original – se obține de la Inspectoratul de Poliție);
i) Curriculum vitae model comun european.

	Adeverința care atestă starea de sănătate conține în clar numărul, data, numele emitentului și calitatea acestuia, în formatul standard stabilit prin ordin al Ministrului Sănătății, pentru candidații cu dizabilități în situația solicitări de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emisă în condițiile legii.
	Copiile de pe actele prevăzute la lit.b) – e), precum și copia certificatului de încadrare într-un grad de handicap se prezintă însoțite de documentele originale, care se certifică cu mențiunea conform cu originalul de către secretarul comisiei de concurs.
	În cazul în care candidatul depune o declarație pe proprie răspundere că nu are antecedente penale, în cazul în care este declarat admis la selecția dosarelor, acesta are obligația de a completa dosarul de concurs cu originalul cazierului judiciar anterior datei de susținere a primei probe.
	Concursul se va desfasura la sediul instituției conform următoarelor etape:
a) selecția dosarelor de înscriere;
b) proba scrisă;
c) interviu.

	Se pot prezenta la următoarea etapă numai candidații declarați admiși la etapa precedentă.


	Candidații vor depune dosarele de participare la concurs la sediul instituţiei din Strada Washington nr. 8-10, Sector 1, București, în perioada 07 octombrie 2026 – 20 octombrie 2026, între orele 0900-1400, la serviciul RUNOS.





Concursurile se vor organiza conform calendarului următor:
	Activitate
	Data
	Ora

	Data postării/publicării anunțului
	07 Octombrie 2026
	

	DATA LIMITĂ DE DEPUNERE A DOSARELOR
	20 Octombrie 2026
	14:00

	Selecția dosarelor
	22 Octombrie 2026
	11:00

	Afișarea selecției dosarelor
	22 Octombrie 2026
	15:00

	Termen limită contestații ref. la selecția dosarelor
	23 Octombrie 2026
	14:00

	Afișarea rezultatelor la contestații
	26 Octombrie 2026
	14:00

	PROBA SCRISĂ
	27 Octombrie 2026
	11:00

	Afișarea rezultatelor la proba scrisă
	28 Octombrie 2026
	15:00

	Termen limită contestații la proba scrisă
	29 Octombrie 2026
	14:00

	Afișarea rezultatelor la contestații ref. proba scrisă
	30 Octombrie 2026
	14:00

	INTERVIU
	02 Noiembrie 2026
	10:00

	Afișarea rezultatelor la interviu
	03 Noiembrie 2026
	14:00

	Termen limită contestații la interviu
	04 Noiembrie 2026
	14:00

	Afișarea rezultatelor la contestații ref. interviu
	05 Noiembrie 2026
	14:00

	Afișare rezultat final
	06 Noiembrie 2026
	13:00



Relații suplimentare se pot obține la tel: 021.230.29.80 int. 350, tel. mobil: 0743.122.813 sau la sediul instituţiei, Serviciul R.U.N.O.S.

DIRECTOR GENERAL,
DR. RĂDULESCU ȘERBAN

